Държавен вестник, бр. 55, 2018 г., стр. 39

БРОЙ  55	
Д Ъ Р Ж А В Е Н  В Е С Т Н И К 	
СТР.  39  
връзка на ръководство и контрол със съпруг 
или съпруга, с лице, с което се намират във 
фактическо съжителство, роднина по права 
линия без ограничения, по съребрена линия 
до четвърта степен включително или по 
сватовство до четвърта степен включително.
(3) Служителите по чл. 16, ал. 2 oт Закона 
за противодействие на корупцията и за отне-
мане на незаконно придобитото имущество не 
могат да членуват в политически партии или 
коалиции или в организации с политически 
цели, да извършват политическа дейност, 
както и да предприемат други действия по 
служба, с които се нарушава политическият 
им неутралитет.
(4) Служителите по чл. 16, ал. 2 oт Закона 
за противодействие на корупцията и за отне-
мане на незаконно придобитото имущество 
нямат право на стачка.
(5) Служителите по чл. 16, ал. 2 oт Закона 
за противодействие на корупцията и за отне-
мане на незаконно придобитото имущество не 
могат да членуват в синдикални организации 
и да осъществяват синдикална дейност.
(6) Служителите по чл. 16, ал. 2 oт Закона 
за противодействие на корупцията и за отне-
мане на незаконно придобитото имущество 
не могат да отказват изпълнение на служебни 
задължения по религиозни мотиви.
(7) За обстоятелствата по ал. 3, 4 и 5 слу-
жителите по чл. 16, ал. 2 oт Закона за проти-
водействие на корупцията и за отнемане на 
незаконно придобитото имущество попълват 
декларация за политически неутралитет по 
чл. 15, ал. 10 от Закона за противодействие 
на корупцията и за отнемане на незаконно 
придобитото имущество по образец, утвърден 
от председателя на комисията.
Чл. 48. Специфичните изисквания за пос-
тъпване на държавна служба на служителите 
по чл. 16, ал. 2 от Закона за противодействие 
на корупцията и за отнемане на незаконно 
придобитото имущество се определят в на-
редба, приета от комисията. 
Чл. 49. (1) Служебното правоотношение 
възниква въз основа на издадена от органа по 
назначаването заповед, с която назначеното 
лице се запознава срещу подпис.
(2) Държавният служител постъпва на служ-
ба в срок до един месец от датата на издаване 
на заповедта за назначаване, което се удосто-
верява писмено. Служебното правоотношение 
възниква от деня на встъпването в длъжност. 
(3) Преди постъпването на служба дър-
жавният служител полага следната клетва: 
„Кълна се при изпълнение на службата в 
Комисията за противодействие на корупция-
та и за отнемане на незаконно придобитото 
имущество да спазвам Конституцията и зако-
ните на Република България и да изпълнявам 
добросъвестно, честно, лоялно, обективно и 
безпристрастно служебните си задължения.“
(4) Полагането на клетвата се удостоверява 
с подписване на клетвен лист.
(5) Ако по уважителни причини държавният 
служител не положи клетва или не встъпи в 
длъжност в срока по ал. 2, председателят на 
комисията определя нов срок за встъпване.
(6) При постъпване на държавна служба ли-
цето подписва декларация за обстоятелствата 
по чл. 10, ал. 3 от Закона за противодействие 
на корупцията и за отнемане на незаконно 
придобитото имущество, както и деклараци-
ите по чл. 35, ал. 1, т. 2 – 4 от същия закон. 
Чл. 50. (1) Преминаването в по-висока по 
вид длъжност – от експертна на ръководна 
длъжност и от ръководна на висша ръковод-
на длъжност, на служител по чл. 16, ал. 2 от 
Закона за противодействие на корупцията и 
за отнемане на незаконно придобитото иму-
щество се предхожда от конкурс. 
(2) Конкурс за преминаване от експертна 
на ръководна длъжност и от ръководна на 
висша ръководна длъжност се обявява със 
заповед на председателя на комисията по 
предложение на заместник-председателя или 
съответния ресорен член на комисията.
(3) Служителите се запознават със запо-
ведта по ал. 2.
(4) Звеното по управление на човешките ре-
сурси осигурява административно-технически 
подготовката и провеждането на конкурсите.
(5) В заповедта по ал. 2 се определят:
1. наименованието на свободната длъжност;
2. общите и специфичните изисквания за 
участие в конкурса;
3. необходимите документи за кандидат-
стване, мястото и крайният срок за подава-
нето им;
4. начинът за провеждане на конкурса и 
етапите, от които се състои;
5. срокът за провеждане на конкурса;
6. съставът на конкурсната комисия.
(6) Конкурсната комисия:
1. проверява подадените документи;
2. допуска до участие в конкурсната про-
цедура кандидатите, които са подали в срок 
необходимите документи и отговарят на из-
искванията за участие в конкурса; 
3. при провеждане на конкурсна процеду-
ра допуска до участие кандидатите, които са 
преминали успешно определения от комисията 
елиминаторен праг;
4. изготвя списък с допуснатите и недопус-
натите кандидати, като посочва основанието 
за недопускането им, за което ги уведомява 
лично;
5. провежда конкурсната процедура;
6. оценява резултатите и класира канди-
датите.
(7) За участие в конкурса всеки кандидат 
подава заявление до председателя на конкурс-
ната комисия по образец заедно с другите 
документи, които се изискват съобразно за-
поведта по ал. 2.